----

----

I Ανακοινώσεις

Επιτροπή

----

Ισοτιμίες του ευρώ (1)

6 Ιουνίου 2006

(2006/C 132/01)

1 ευρώ= 

----

(1)

Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

----

----

Ισοτιμίες του ευρώ (1)

5 Ιουνίου 2006

(2006/C 132/02)

1 ευρώ= 

----

(1)

Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής της 12ης Ιανουαρίου 2001, όπως τροποποιήθηκε από τον κανονισμό (ΕΚ) αριθ. 364/2004 της Επιτροπής, της 25ης Φεβρουαρίου 2004, σχετικά με την εφαρμογή των άρθρων 87 και 88 της Συνθήκης στις κρατικές ενισχύσεις προς μικρές και μεσαίες επιχειρήσεις

(2006/C 132/03)

(Κείμενο που παρουσιάζει ενδιαφέρον για τον ΕΟΧ)

----

(1)  Καθώς ο κανονισμός (ΕΚ) αριθ. 70/2001 λήγει στις 31 Δεκεμβρίου 2006, το καθεστώς θα πρέπει να συμμορφωθεί με τον τρέχοντα κανονισμό κατά την διάρκεια της περιόδου από την 1η Ιανουαρίου ως την 1η Σεπτεμβρίου 2007.

(2)  Το καθεστώς και όλα τα μεμονωμένα μέτρα που βασίζονται σε αυτό και διαρκούν πέραν της 31ης Δεκεμβρίου 2006, θα προσαρμοστούον σύμφωνα με τους κανόνες που θα ισχύσουν μετά από επανεξέταση του κανονισμού (ΕΚ) αριθ. 70/2001.

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της Συνθήκης στις κρατικές ενισχύσεις προς μικρές και μεσαίες επιχειρήσεις

(2006/C 132/04)

(Κείμενο που παρουσιάζει ενδιαφέρον για τον ΕΟΧ)

----

(1)  ποσό ενίσχυσης που χορηγήθηκε στην επιχείρηση, εκφρασμένο σε ακαθάριστο ισοδύναμο επιχορήγησης

(2)  ποσό ενίσχυσης που χορηγήθηκε στην επιχείρηση, εκφρασμένο σε ακαθάριστο ισοδύναμο επιχορήγησης

(3)  ποσό ενίσχυσης που χορηγήθηκε στην επιχείρηση, εκφρασμένο σε ακαθάριστο ισοδύναμο επιχορήγησης

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της Συνθήκης στις κρατικές ενισχύσεις προς μικρές και μεσαίες επιχειρήσεις

(2006/C 132/05)

(Κείμενο που παρουσιάζει ενδιαφέρον για τον ΕΟΧ)

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 70/2001 της Επιτροπής της 12ης Ιανουαρίου 2001 σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις

(2006/C 132/06)

(Κείμενο που παρουσιάζει ενδιαφέρον για τον ΕΟΧ)

Αριθ. ενίσχυσης: XS 59/02

Κράτος μέλος: Ισπανία

Περιφέρεια: Αυτόνομη Περιοχή της Ναβάρας

Τίτλος του καθεστώτος ενίσχυσης: Επιχορηγήσεις για τον εκσυγχρονισμό του τομέα οδικών μεταφορών

Νομική βάση: Ley Foral 8/1997, de 9 de junio. Comunidad Foral de Navarra

Προγραμματιζόμενες ετήσιες δαπάνες βάσει του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: Πιστώσεις από τον προϋπολογισμό: 150 253 EUR

Ανώτατη ένταση ενίσχυσης: 50 %

Ημερομηνία εφαρμογής: 2002

Διάρκεια του καθεστώτος ή της μεμονωμένης ενίσχυσης: 

Στόχος της ενίσχυσης: Βελτίωση της ποιότητας των παρεχόμενων υπηρεσιών, προώθηση κοινοπραξιών επιχειρήσεων και της επέκτασής τους, ενθάρρυνση των επιχειρήσεων να συστήσουν ιστοθέσεις και προώθηση της δημιουργίας δημόσιων χώρων στάθμευσης για βαρέα οχήματα

Τομέας(-είς) της οικονομίας: Διάφορες υπηρεσίες μεταφορών

Παρατηρήσεις: Δημόσιο δίκτυο οδικών μεταφορών

Τίτλος και διεύθυνση της χορηγούσας αρχής: 

Άλλες πληροφορίες: Πρόσκληση υποβολής αιτήσεων επιχορήγησης δημοσιεύθηκε με το περιφερειακό διάταγμα 556/2002 της 15 Μαΐου 2002

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (EK) αριθ. 70/2001 της Επιτροπής, 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης (ΕΚ) στις κρατικές ενισχύσεις προς μικρές και μεσαίες επιχειρήσεις

(2006/C 132/07)

(Κείμενο που παρουσιάζει ενδιαφέρον για τον ΕΟΧ)

----

----

Kατευθύνσεις για τον ορισμό του δυνητικού σοβαρού κινδύνου για την υγεία του ανθρώπου ή την υγεία των ζώων ή το περιβάλλον στο πλαίσιο του άρθρου 33 παράγραφοι 1 και 2 της οδηγίας 2001/82/EΚ — Mάρτιος 2006

(2006/C 132/08)

1.   ΕΙΣΑΓΩΓΗ

Βάσει του άρθρου 33 παράγραφος 2 της οδηγίας 2001/82/EΚ όπως τροποποιήθηκε (1) σκοπός της παρούσας κατευθυντήριας οδηγίας είναι να καθορίσει, αναλυτικότερα, σε ποιες εξαιρετικές περιστάσεις ένα κράτος μέλος εμπλεκόμενο στη διαδικασία αμοιβαίας αναγνώρισης, όπως αναφέρεται στο άρθρο 32 παράγραφος 2 ή σε αποκεντρωμένη διαδικασία όπως αναφέρεται στο άρθρο 32 παράγραφος 3, δύναται να αρνηθεί να αναγνωρίσει μια άδεια κυκλοφορίας ή μια θετική αξιολόγηση επικαλούμενο σοβαρό δυνητικό κίνδυνο για την υγεία του ανθρώπου ή την υγεία των ζώων ή το περιβάλλον.

Στην περίπτωση που τουλάχιστον ένα από τα κράτη μέλη τα οποία ενδιαφέρει η αίτηση (2) αδυνατεί να εγκρίνει την έκθεση αξιολόγησης, τη συνοπτική περιγραφή των χαρακτηριστικών του προϊόντος, την επισήμανση και το φύλλο οδηγιών, επικαλούμενο δυνητικό σοβαρό κίνδυνο για την υγεία του ανθρώπου ή την υγεία των ζώων ή το περιβάλλον, όπως προβλέπεται στο άρθρο 33 παράγραφος 1 της οδηγίας 2001/82/EΚ, όταν του ζητείται να προβεί σε αμοιβαία αναγνώριση άδειας κυκλοφορίας που έχει χορηγηθεί από άλλο κράτος μέλος, αιτιολογεί τη θέση του λεπτομερώς και γνωστοποιεί τους λόγους του στο κράτος μέλος αναφοράς, στα άλλα εμπλεκόμενα κράτη μέλη και στον αιτούντα.

Δεδομένου ότι η κοινοτική φαρμακευτική νομοθεσία αποτελεί τη βάση για τη διαδικασία έγκρισης σε όλα τα κράτη μέλη και δεδομένου ότι όλα τα κράτη μέλη έχουν τις ίδιες νομικές απαιτήσεις για την ποιότητα, την ασφάλεια και την αποτελεσματικότητα ενός φαρμάκου, μια άδεια κυκλοφορίας που έχει εκδοθεί από ένα κράτος μέλος πρέπει, κανονικά, να αναγνωρίζεται και από τα άλλα κράτη μέλη.

Κατά τη διαδικασία αμοιβαίας αναγνώρισης, σύμφωνα με το άρθρο 32 παράγραφος 2 της οδηγίας 2001/82/EΚ, το κράτος μέλος αναφοράς αξιολογεί τα στοιχεία του φακέλου και εκδίδει εθνική άδεια κυκλοφορίας, υπό την προϋπόθεση ότι η σχέση κiνδύνου-οφέλους του προϊόντος θεωρείται ευνοϊκή και η ποιότητα, η ασφάλεια και η αποτελεσματικότητα του φαρμάκου είναι επαρκώς εγγυημένες και δεν υφίσταται άλλος λόγος για την άρνηση χορήγησης άδειας κυκλοφορίας σύμφωνα με το άρθρο 30 της οδηγίας 2001/82/ΕΚ. Για τη διεκπεραίωση της αμοιβαίας αναγνώρισης το κράτος μέλος αναφοράς πρέπει να συντάξει λεπτομερή έκθεση αξιολόγησης με την οποία θα εξηγεί στο ενδιαφερόμενο κράτος μέλος τους λόγους για τους οποίους θεωρεί ευνοϊκή τη σχέση κινδύνου-οφέλους, μαζί με την εγκεκριμένη συνοπτική περιγραφή των χαρακτηριστικών του προϊόντος, την επισήμανση και το φύλλο οδηγιών.

Κατά την αποκεντρωμένη διαδικασία, σύμφωνα με το άρθρο 32 παράγραφος 3 της οδηγίας 2001/82/ΕΚ, δεν έχει προηγηθεί εθνική διαδικασία και το κτηνιατρικό φάρμακο δεν έχει λάβει άδεια κυκλοφορίας τη στιγμή της έγκρισης. Μετά την παραλαβή έγκυρης αίτησης το κράτος μέλος αναφοράς οφείλει να συντάξει, εντός 120 ημερών, σχέδιο έκθεσης αξιολόγησης, σχέδιο συνοπτικής περιγραφής των χαρακτηριστικών του προϊόντος και σχέδιο της επισήμανσης και του φύλλου οδηγιών.

Στο άρθρο 33 παράγραφος 1 της οδηγίας 2001/82/ΕΚ περιγράφεται η διαδικασία που πρέπει να ακολουθείται όταν ένα ενδιαφερόμενο κράτος μέλος αδυνατεί να εγκρίνει την έκθεση αξιολόγησης, τη συνοπτική περιγραφή των χαρακτηριστικών του προϊόντος, την επισήμανση και το φύλλο οδηγιών, όπως αυτά έχουν υποβληθεί από το κράτος μέλος αναφοράς. Στο άρθρο 33 παράγραφος 1 γίνεται παραπομπή στο άρθρο 32 παράγραφος 4, το οποίο με τη σειρά του παραπέμπει στο άρθρο 33 παράγραφοι 2 και 3. Τα εν λόγω άρθρα αφορούν τη διαδικασία αμοιβαίας αναγνώρισης και την αποκεντρωμένη διαδικασία. Συνεπώς, οι λόγοι άρνησης είναι οι ίδιοι ανεξάρτητα από το εάν το ενδιαφερόμενο κράτος μέλος αποτιμά την έκθεση αξιολόγησης, τη συνοπτική περιγραφή των χαρακτηριστικών του προϊόντος, την επισήμανση και το φύλλο οδηγιών που έχουν υποβληθεί από το κράτος μέλος αναφοράς στο πλαίσιο της διαδικασίας αμοιβαίας αναγνώρισης ή ένα σχέδιο έκθεσης αξιολόγησης, σχέδιο συνοπτικής περιγραφής των χαρακτηριστικών του προϊόντος και τα σχέδια της επισήμανσης και του φύλλου οδηγιών στο πλαίσιο της αποκεντρωμένης διαδικασίας.

Σκοπός της παρούσας κατευθυντήριας οδηγίας είναι να οριστεί σε ποιες εξαιρετικές περιστάσεων ένα ενδιαφερόμενο κράτος μέλος μπορεί να αρνηθεί να αναγνωρίσει μια άδεια κυκλοφορίας κατά τη διαδικασία αμοιβαίας αναγνώρισης ή ένα σχέδιο έκθεσης αξιολόγησης, ένα σχέδιο συνοπτικής περιγραφής των χαρακτηριστικών του προϊόντος και ένα σχέδιο της επισήμανσης και του φύλλου οδηγιών που έχουν παρασχεθεί από το κράτος μέλος αναφοράς στο πλαίσιο της αποκεντρωμένης διαδικασίας, επικαλούμενο λόγους σοβαρού δυνητικού κινδύνου για την υγεία του ανθρώπου ή την υγεία των ζώων ή για το περιβάλλον. Κατά συνέπεια, μπορεί να περιοριστεί ο αριθμός και τα είδη των αντιρρήσεων που προβάλλουν τα κράτη μέλη — πρακτική η οποία θεωρείται ως ένα από τα κύρια εμπόδια για την ελκυστικότητα και την αποτελεσματική λειτουργία της διαδικασίας αναγνώρισης των κτηνιατρικών φαρμάκων.

Επιπλέον, ένα ενδιαφερόμενο κράτος μέλος πρέπει να δικαιολογήσει λεπτομερώς και με ουσιαστικά επιχειρήματα τυχόν αντιρρήσεις που βασίζει σε δυνητικό σοβαρό κίνδυνο για την υγεία του ανθρώπου ή των ζώων ή για το περιβάλλον, και να λάβει υπόψη του τους ακόλουθους ορισμούς.

Στο πλαίσιο αυτό, πρέπει να ληφθεί υπόψη ότι ένα κράτος μέλος έχει διαφορετικό ρόλο όταν καλείται να εγκρίνει μια έκθεση αξιολόγησης, τη συνοπτική περιγραφή των χαρακτηριστικών του προϊόντος, την επισήμανση και το φύλλο οδηγιών ενός κτηνιατρικού φαρμάκου που έχουν υποβληθεί από το κράτος μέλος αναφοράς και διαφορετικό ρόλο όταν είναι αυτό που θα εκδώσει άδεια κυκλοφορίας για ένα κτηνιατρικό φάρμακο που δεν έχει ακόμα αποτελέσει αντικείμενο αίτησης άδειας κυκλοφορίας σε άλλο κράτος μέλος της Κοινότητας, ή όταν είναι το ίδιο κράτος μέλος αναφοράς.

Στην τελευταία περίπτωση, το κράτος μέλος είναι πλήρως υπεύθυνο για το περιεχόμενο της άδειας κυκλοφορίας του κτηνιατρικού φαρμάκου σύμφωνα με την οδηγία 2001/83/EΚ. Αντιθέτως, στην πρώτη περίπτωση η άδεια/η αξιολόγηση από το κράτος μέλος αναφοράς πρέπει, κανονικά, να αναγνωρίζεται, έτσι ώστε ο ρόλος των ενδιαφερόμενων κρατών δεν είναι να αποφασίζουν εάν ή όχι η άδεια κυκλοφορίας/αξιολόγηση μπορεί να βελτιωθεί αλλά να αποδείξουν σαφώς και με καλά τεκμηριωμένη επιχειρηματολογία τους λόγους για τους οποίους η προτεινόμενη απόφαση για την άδεια κυκλοφορίας/αξιολόγηση ενέχει δυνητικό σοβαρό κίνδυνο για τη δημόσια υγεία.

2.   ΟΡΙΣΜΟΣ ΤΟΥ ΣΟΒΑΡΟΥ ΔΥΝΗΤΙΚΟΥ ΚΙΝΔΥΝΟΥ

Ως «κίνδυνος» νοείται, γενικώς, το συνδυασμένο προϊόν του μεγέθους ενός κινδύνου και η πιθανότητα εμφάνισής του. Η έννοια του «κινδύνου» σε σχέση με τη χρήση του κτηνιατρικού φαρμάκου ορίζεται περαιτέρω στο άρθρο 1 παράγραφος 19 της οδηγίας 2001/82/ΕΚ ως εξής: «κάθε κίνδυνος που συνδέεται με την ποιότητα, την ασφάλεια και την αποτελεσματικότητα του κτηνιατρικού φαρμάκου για την υγεία των ζώων ή των ανθρώπων, καθώς και κάθε κίνδυνος ανεπιθύμητων επιπτώσεων στο περιβάλλον». Ο εν λόγω ορισμός συμπληρώνεται στο άρθρο 1 παράγραφος 20 της ίδιας οδηγίας όπου η σχέση κινδύνου/οφέλους ορίζεται ως η αξιολόγηση των θετικών θεραπευτικών επιδράσεων του κτηνιατρικού φαρμάκου σε σχέση με τους κινδύνους, όπως ορίζονται στο άρθρο 1 παράγραφος 19.

Στην οδηγία 2001/82/ΕΚ δεν περιλαμβάνεται ορισμός του «σοβαρού δυνητικού κινδύνου για την υγεία του ανθρώπου ή των ζώων ή για το περιβάλλον» αλλά εξουσιοδοτείται η Επιτροπή να προβεί στον ορισμό αυτό. Για το σκοπό αυτό εφαρμόζονται οι ακόλουθοι ορισμοί:

«Σοβαρός δυνητικός κίνδυνος για την υγεία του ανθρώπου ή των ζώων ή για το περιβάλλον»: κατάσταση κατά την οποία υπάρχει σημαντική πιθανότητα να προκύψει σοβαρός κίνδυνος από τη χρήση κτηνιατρικού φαρμάκου που θα έχει επίδραση στην υγεία του ανθρώπου ή των ζώων ή στο περιβάλλον και δεν μπορεί να προληφθεί, ανατραπεί ή αποφευχθεί.

«Σοβαρός» στο πλαίσιο αυτό νοείται ο κίνδυνος που μπορεί να επιφέρει θάνατο, να απειλήσει τη ζωή, να προκαλέσει σημαντική αναπηρία ή ανικανότητα, να συνιστά συγγενή ανωμαλία ή άλλη ανωμαλία κατά τη γέννηση, ή να οδηγήσει σε νοσηλεία του ασθενούς ή να επιφέρει μόνιμα ή παρατεταμένα σημεία στους εκτιθέμενους ανθρώπους ή ζώα, ή να αποβεί στην πράξη η αιτία πρόκλησης τέτοιων αποτελεσμάτων εάν το προϊόν εισέλθει στο περιβάλλον.

Η αξιολόγηση ενός «δυνητικού σοβαρού κινδύνου για την υγεία του ανθρώπου ή των ζώων ή για το περιβάλλον» δεν μπορεί να γίνεται απομονωμένα αλλά πρέπει να λαμβάνει υπόψη τα θετικά θεραπευτικά αποτελέσματα του εν λόγω κτηνιατρικού φαρμάκου. Κατά συνέπεια, η έννοια «δυνητικός σοβαρός κίνδυνος για την υγεία του ανθρώπου ή των ζώων ή για το περιβάλλον» όπως χρησιμοποιείται στο άρθρο 33 παράγραφος 2 της οδηγίας 2001/82/ΕΚ πρέπει να ερμηνεύεται ως έχουσα σχέση με τη συνολική αξιολόγηση της σχέσης κινδύνου-οφέλους του κτηνιατρικού φαρμάκου, λαμβάνοντας υπόψη τη φύση του προσδιορισθέντος κινδύνου (ή κινδύνων) για την υγεία του ανθρώπου ή των ζώων ή για το περιβάλλον και το δυνητικό όφελος από την προτεινόμενη χρήση (χρήσεις) για το στοχευόμενο είδος.

Για να αιτιολογηθεί ένας δυνητικός σοβαρός κίνδυνος για την υγεία του ανθρώπου ή των ζώων ή για το περιβάλλον, δεν αρκεί μόνον η αναφορά σε μία από τις καταστάσεις που αναφέρονται στα κατωτέρω κεφάλαια. Πρέπει να αποδεικνύεται για κάθε περίπτωση ξεχωριστά, βάσει λεπτομερούς και επιστημονικής αιτιολόγησης, ότι υφίσταται σοβαρός δυνητικός κίνδυνος, όπως ορίζεται γενικώς.

2.1.   Σοβαρός δυνητικός κίνδυνος για την υγεία του ανθρώπου

2.1.1.   Σοβαρός δυνητικός κίνδυνος για τον καταναλωτή

Ο καταναλωτής ζωικών προϊόντων δεν πρέπει να εκτίθεται σε άσκοπους και δυνάμενους να αποφευχθούν κινδύνους όταν καταναλώνει τρόφιμα ζωικής προέλευσης. Για την ασφάλεια των καταναλωτών πρέπει να διεξάγεται αξιολόγηση της ασφάλειας των καταλοίπων των φαρμακολογικώς δραστικών ουσιών που περιέχονται στα κτηνιατρικά φάρμακα σύμφωνα με τον κανονισμό (EΟΚ) αριθ. 2377/90 του Συμβουλίου. Η αξιολόγηση αυτή βασίζεται στον προσδιορισμό της αποδεκτής ημερήσιας πρόσληψης (3) (ADI) στην οποία βασίζονται στη συνέχεια τα ανώτατα όρια καταλοίπων (4) (ΑΟΚ).

Σοβαρός δυνητικός κίνδυνος για τον καταναλωτή υφίσταται μόνον όταν η περίοδος αναμονής (5), που προσδιορίζεται από τα αποτελέσματα των κατάλληλων μελετών μείωσης των καταλοίπων για ένα κτηνιατρικό φάρμακο, δεν εξασφαλίζει επαρκώς ότι οι συγκεντρώσεις των καταλοίπων στα τρόφιμα που προέρχονται από επεξεργασμένα ζωικά προϊόντα (κρέας, γάλα, αυγά και μέλι) δεν υπερβαίνουν τις επιτρεπόμενες συγκεντρώσεις και ότι συνεπώς δεν προκαλείται εν δυνάμει υπέρβαση των ανώτατων ορίων καταλοίπων.

2.1.2.   Σοβαρός δυνητικός κίνδυνος για το χρήστη

Ένας δυνητικός μείζονος σημασίας κίνδυνος για την υγεία του ανθρώπου (για το μη επαγγελματία και τον επαγγελματία χρήστη) πρέπει να θεωρείται σοβαρός και η πιθανότητα εμφάνισής του στην πράξη, ύστερα από μέτρα διαχείρισης του κινδύνου, πρέπει να είναι ελάχιστη. Σημαντικά αποτελέσματα (επικίνδυνες καταστάσεις) μπορούν να είναι ανεκτά μόνον εάν οι συσκευές και οι μέθοδοι χορήγησης των κτηνιατρικών φαρμάκων, καθώς και οι όροι χρήσης, που περιγράφονται στη συνοπτική περιγραφή των χαρακτηριστικών του κτηνιατρικού φαρμάκου, μειώνουν τον κίνδυνο για την υγεία του ανθρώπου σε αποδεκτό επίπεδο σε σχέση με το προσδοκώμενο ευεργετικό αποτέλεσμα για το ζώο.

Σοβαρός δυνητικός κίνδυνος για το χρήστη υφίσταται μόνον εάν ο βαθμός στον οποίο η έκθεση του χρήστη μπορεί να μειωθεί με ένα μέτρο προφύλαξης, μεμονωμένο ή σε συνδυασμό με άλλες μεθόδους προστασίας, δεν επαρκεί για να μειώσει τον κίνδυνο σε αποδεκτό επίπεδο (6).

2.2.   Σοβαρός δυνητικός κίνδυνος για την υγεία των ζώων

Σοβαρός δυνητικός κίνδυνος για την υγεία των ζώων σε σχέση με ένα συγκεκριμένο κτηνιατρικό φάρμακο μπορεί να θεωρηθεί κυρίως ότι υφίσταται στις ακόλουθες περιστάσεις:

2.3.   Δυνητικός σοβαρός κίνδυνος για το περιβάλλον

Ζητείται από τους αιτούντες να υποβάλουν πλήρη έκθεση η οποία ολοκληρώνεται με την αξιολόγηση του αντικτύπου για το περιβάλλον βάσει των χαρακτηριστικών του προϊόντος, της δυνητικής έκθεσης του περιβάλλοντος, της τύχης και των αποτελεσμάτων στο περιβάλλον καθώς και στρατηγικές για τη διαχείριση του κινδύνου, ανάλογα με την περίπτωση. Η έκθεση πρέπει να λαμβάνει υπόψη το υπόδειγμα χρήσης, τη χορήγηση του προϊόντος, την έκλυση της δραστικής ουσίας και τους σημαντικότερους δραστικούς μεταβολίτες, καθώς και την τελική διάθεση του προϊόντος.

Ύστερα από αξιολόγηση του κινδύνου όπως περιγράφεται στις διεθνώς συμφωνηθείσες οδηγίες (7), υφίσταται σοβαρός δυνητικός κίνδυνος εάν:

Γενικά, οποιαδήποτε αντίρρηση μείζονος σημασίας πρέπει να αιτιολογείται επιστημονικά και να λαμβάνεται υπόψη η φύση και ο βαθμός τυχόν κινδύνων, το μέγεθος των ενεχόμενων κινδύνων, τα οφέλη από τη χρήση των εν λόγω κτηνιατρικών φαρμάκων και η εξέταση του εφικτού και υλοποιήσιμου τυχόν μέτρων για το μετριασμό των κινδύνων. Tο κράτος μέλος που προτίθεται να απορρίψει την αίτηση άδειας κυκλοφορίας για ένα κτηνιατρικό φάρμακο πρέπει να είναι σε θέση να τεκμηριώσει τους λόγους του στο πλαίσιο της διαδικασίας της ομάδας συντονισμού και, εφόσον αυτή αποβεί αδιέξοδη, σε διαδικασία διαιτησίας. Η προετοιμασία αυτή καλύπτει επίσης και τα υπάρχοντα στοιχεία για την ουσία και τους ειδικούς κινδύνους στο ενδιαφερόμενο κράτος μέλος, τα οποία δεν αναπτύσσονται στο φάκελο του κτηνιατρικού φαρμάκου ή στην έκθεση αξιολόγησης του κράτους μέλους αναφοράς και τα οποία δεν περιλαμβάνονται στη συνοπτική περιγραφή των χαρακτηριστικών του προϊόντος κατά τη διαδικασία αμοιβαίας αναγνώρισης ή την αποκεντρωμένη διαδικασία.

Τα κράτη μέλη έχουν δεχθεί κοινούς κανόνες και κατευθύνσεις σχετικά με την παρασκευή, τον έλεγχο της ποιότητας, την αξιολόγηση της αποτελεσματικότητας του κτηνιατρικού φαρμάκου, την αξιολόγηση της ασφάλειάς του και τη διασφάλιση της ποιότητας και την επισήμανση. Αυτές οι επιστημονικές κατευθύνσεις παρέχουν ένα γενικό προσανατολισμό για την αξιολόγηση μιας αίτησης. Ωστόσο, δεν μπορούν να αποκλεισθούν και διαφορετικές ερμηνείες για ένα συγκεκριμένο σύνολο στοιχείων. Πρέπει να αναγνωριστεί ότι, στις περιπτώσεις αυτές, η έλλειψη συμμόρφωσης με τις επιστημονικές κατευθυντήριες γραμμές μπορεί να μην οδηγεί αυτομάτως σε σοβαρό δυνητικό κίνδυνο για την υγεία του ανθρώπου ή των ζώων ή για το περιβάλλον, εκτός εάν πληρούνται οι όροι του τμήματος 2 της παρούσας κατευθυντήριας γραμμής.

Τυχόν άρνηση λόγω επίκλησης σοβαρού δυνητικού κινδύνου για τη δημόσια υγεία δεν μπορεί να δικαιολογείται από διαφορές στις εθνικές διοικητικές ή εθνικές επιστημονικές απαιτήσεις ή στις εγχώριες εθνικές πολιτικές, εκτός εάν πληρούνται οι όροι του άρθρου 33 παράγραφος 1 της οδηγίας 2001/82/ΕΚ.

Η ΓΔ «Επιχειρήσεις και βιομηχανία» θα δημοσιεύσει κατάλογο με παραδείγματα σχετικά με τους ανωτέρω ορισμούς για περιπτώσεις που δεν μπορούν κανονικά να θεωρηθούν «σοβαρός δυνητικός κίνδυνος για την υγεία του ανθρώπου ή την υγεία των ζώων ή για το περιβάλλον». Ο κατάλογος αυτός θα επικαιροποιείται βάσει της εμπειρίας που αποκτάται κατά τη διαδικασία αμοιβαίας αναγνώρισης και την αποκεντρωμένη διαδικασία.

----

(1)  Τροποποιήθηκε από την οδηγία 2004/28/EΚ· ΕΕ L 136 της 30.4.2004, σ. 58.

(2)  Ως κράτη μέλη νοούνται, στο παρόν πλαίσιο, όλες οι χώρες του Ευρωπαϊκού Οικονομικού Χώρου.

(3)Ημερήσια αποδεκτή πρόσληψη (ADI): η κατ' εκτίμηση ποσότητα καταλοίπου, εκφραζόμενη σε mg ή μg ανά κιλό σωματικού βάρους, η οποία μπορεί να προσλαμβάνεται ημερησίως σε όλη τη διάρκεια της ζωής, χωρίς αξιόλογο κίνδυνο για την υγεία του καταναλωτή (Volume 8: Establishment of maximum residue limits (MRLs) for residues of veterinary medicinal products in foodstuffs of animal origin http://pharmacos.eudra.org) [Τόμος 8: καθορισμός των ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης].

(4)Ανώτατα όρια καταλοίπων (MRL): η μέγιστη συγκέντρωση καταλοίπων που προκύπτει από τη χρήση κτηνιατρικού φαρμάκου (εκφραζόμενη σε mg/kg ή σε μg/kg με βάση το βάρος του νωπού προϊόντος) η οποία μπορεί να θεωρείται νομίμως επιτρεπτή από την Κοινότητα ή να αναγνωρίζεται ως αποδεκτή εντός ή επί τροφίμου, όπως ορίζεται στον κανονισμό (EΟΚ) αριθ. 2377/90 του Συμβουλίου (http://pharmacos.eudra.org).

(5)Χρόνος αναμονής (όπως ορίζεται στο άρθρο 1 σημείο 9 της οδηγίας 2001/82/EΚ, όπως τροποποιήθηκε): η αναγκαία περίοδος μεταξύ της τελευταίας χορήγησης του κτηνιατρικού φαρμάκου σε ζώα υπό συνήθεις συνθήκες χρήσης και βάσει της παρούσας οδηγίας, και της παραγωγής τροφίμων από τα εν λόγω ζώα, ώστε να προστατεύεται η δημόσια υγεία δια της διασφαλίσεως ότι τα εν λόγω τρόφιμα δεν περιέχουν κατάλοιπα σε ποσότητες που υπερβαίνουν τα ανώτατα όρια για τα κατάλοιπα δραστικών ουσιών, που καθορίζονται κατ' εφαρμογήν του κανονισμού (ΕΟΚ) αριθ. 2377/90 (http://pharmacos.eudra.org).

(6)  CVMP Guideline on User Safety for Pharmaceutical Veterinary Medicinal Products (EMEA/CVMP/543/03-FINAL [Οδηγίες για την ασφάλεια του χρήστη κτηνιατρικών φαρμάκων] http://www.emea.eu.int).

(7)  CVMP Note for Guidance: Environmental Risk Assessment for Veterinary Medicinal Products other than GMO Containing and Immunological Products [Σημείωμα οδηγιών: εκτίμηση των περιβαλλοντικών επιπτώσεων για τα κτηνιατρικά φάρμακα που δεν περιέχουν ΓΤΟ και τα ανοσολογικά κτηνιατρικά φάρμακα] (EMEA/CVMP/055/96-FINAL) Guidelines on environmental impact assessment (EIAS) for veterinary medicinal products — phase I and II (CVMP/VICH/592/98-FINAL· (Οδηγίες για την αξιολόγηση του αντικτύπου των κτηνιατρικών φαρμάκων στο περιβάλλον — φάσεις Ι και ΙΙ] CVMP/VICH/790/03-FINAL http://www.emea.eu.int).

----

----

Δημοσίευση αίτησης σύμφωνα με το άρθρο 6 παράγραφος 2 του κανονισμού (ΕΚ) αριθ. 510/2006 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2006/C 132/09)

Η δημοσίευση αυτή δίνει το δικαίωμα ένστασης κατά την έννοια του άρθρου 7 του κανονισμού (ΕΚ) αριθ. 510/2006 του Συμβουλίου. Οι ενστάσεις διαβιβάζονται στην Επιτροπή εντός έξι μηνών από την παρούσα δημοσίευση.

ΣΥΝΟΠΤΙΚΟ ΔΕΛΤΙΟ

ΚΑΝΟΝΙΣΜΟΣ (ΕΚ) αριθ. 510/2006 του ΣΥΜΒΟΥΛΙΟΥ

Αίτηση καταχώρισης σύμφωνα με το άρθρο 5 και το άρθρο 17 παράγραφος 2

«LINGUÍÇA DO BAIXO ALENTEJO ή CHOURIÇO DE CARNE DO BAIXO ALENTEJO»

Αριθ. ΕΚ: PT/0229/8.4.2002

ΠΟΠ ( ) ΠΓΕ (X)

Το δελτίο αυτό αποτελεί περίληψη που συντάσσεται για ενημερωτικούς λόγους. Για πλήρη ενημέρωση, οι ενδιαφερόμενοι καλούνται να συμβουλεύονται την πλήρη διατύπωση της συγγραφής υποχρεώσεων είτε στις αρμόδιες αρχές που αναφέρονται στο τμήμα 1, είτε στις υπηρεσίες της Ευρωπαϊκής Επιτροπής (1).

1.   Αρμόδια υπηρεσία του κράτους μέλους:

2.   (Αιτούσα) ομάδα:

3.   Τύπος προϊόντος:

Κλάση 1.2 — Προϊόντα κρέατος

4.   Συγγραφή υποχρεώσεων (σύνοψη των απαιτήσεων του άρθρου 4 παράγραφος 2)

4.1   Ονομασία: «LINGUÍÇA DO BAIXO ALENTEJO ή CHOURIÇO DE CARNE DO BAIXO ALENTEJO»

4.2   Περιγραφή: λουκάνικο συνήθως καπνισμένο με ξύλο αριάς (είδος δρυός), το οποίο παρασκευάζεται από κρέας και σκληρά λίπη που προέρχονται από τεμάχια κρέατος από τα σφάγια χοίρων της φυλής Alentejana. Στα τεμάχια κρέατος και λίπους προστίθεται αλάτι, τριμμένο πιπέρι, ξηραμένο σκόρδο που έχει υποστεί σύνθλιψη, λευκό κρασί που παράγεται στην περιοχή, κύμινο, πάπρικα και πιπέρι. Το χρησιμοποιούμενο περίβλημα προέρχεται από αλατισμένα σε άλμη έντερα χοίρου. Το λουκάνικο, το οποίο έχει σχήμα πετάλου αλόγου, έχει μήκος 30 cm και διάμετρο μεταξύ 3 και 4,5 cm. Είναι γυαλιστερό, ελαφρώς ανώμαλης επιφάνειας και έχει κόκκινο χρώμα με άσπρα στίγματα. Έχει ελαφρώς σφιχτή έως και σφιχτή συνεκτικότητα. Σφίγγεται δια περιστροφής και δένεται και στα δύο άκρα με βαμβακερό νήμα. Όταν κόβεται το λουκάνικο, το κρέας δεν διαθέτει ομοιόμορφο χρώμα και είναι κόκκινο με λευκές κηλίδες. Η συνεκτικότητα του υλικού παραγεμίσματος είναι αρκετά σταθερή με τυχαία κατανομή κρέατος και λίπους ακανόνιστα και σε μορφή «νερών» μαρμάρου. Το λίπος είναι χρώματος μαργαριταριού, λαμπερό, αρωματικό και έχει ευχάριστη γεύση. Το λουκάνικο έχει ευχάριστη, ελαφριά και λεπτή, ελαφρά αλατισμένη και ορισμένες φορές ελαφρά πιπεράτη γεύση. Έχει ευχάριστο και ελαφρά καπνισμένο άρωμα.

4.3   Γεωγραφική περιοχή: η γεωγραφική περιοχή παραγωγής της πρώτης ύλης που προορίζεται για την παρασκευή του Linguiça ή Chouriço de Carne do Baixo Alentejo περιλαμβάνει τους δήμους Abrantes, Alandroal, Alcácer do Sal (εκτός της freguesia Santa Maria do Castelo), Alcoutim, Aljezur (freguesias Odeceixe, Bordeira, Rogil και Aljezur), Aljustrel, Almodôvar, Alter do Chão, Alvito, Arraiolos, Arronches, Avis, Barrancos, Beja, Borba, Campo Maior, Castelo Branco, Castelo de Vide, Castro Marim (freguesias Odeleite και Azinhal), Castro Verde, Chamusca, Coruche, Crato, Cuba, Elvas (εκτός της freguesia Caia και S. Pedro), Estremoz, Évora, Ferreira do Alentejo, Fronteira, Gavião, Grândola (εκτός της freguesia Melides), Idanha-a-Nova, Lagos (freguesia Bensafrim), Loulé (freguesias Ameixial, Salir, Alte, Benafim και Querença), Marvão. Mértola, Monchique (freguesias Monchique, Marmelete και Alferce), Monforte, Montemor-o-Novo, Mora, Moura, Mourão, Nisa, Odemira (εκτός από τις freguesias Vila Nova de Mil Fontes και S. Teotónio), Ourique, Penamacor, Ponte de Sôr, Portalegre, Portel, Redondo, Reguengos de Monsaraz, Sabugal, Santiago do Cacém (εκτός από τη freguesia Santo André), Sardoal, São Brás de Alportel, Serpa, Sines, Silves (freguesias S. Marcos, S. Bartolomeu de Messines και Silves), Sousel, Tavira, (freguesia Cachopo), Vendas Novas, Viana do Alentejo, Vidigueira, Vila Velha de Ródão και Vila Viçosa. Λαμβανομένης υπόψη της ιδιαιτερότητας των καρυκευμάτων, της τοπικής μεθόδου παραγωγής και των οργανοληπτικών χαρακτηριστικών του προϊόντος, η γεωγραφική περιοχή μεταποίησης, ωρίμανσης, τεμαχισμού και συσκευασίας βρίσκεται στους δήμους Aljustrel, Beja, Castro Verde, Cuba, Ferreira do Alentejo, Mértola, Moura, Serpa και Vidigueira στην περιφέρεια της Beja στο δήμο Alcoutim στην περιφέρεια του Faro και στις freguesias de Cachopo (δήμος Tavira) και Odeleite e Azinhal (δήμος Castro Marim) στην περιφέρεια του Faro.

4.4   Απόδειξη προέλευσης: το λουκάνικο Linguiça do Baixo Alentejo ή Chouriço de Carne do Baixo Alentejo παράγεται αποκλειστικά και μόνο στις εγκαταστάσεις μεταποίησης που διαθέτουν έγκυρη άδεια και βρίσκονται στην περιοχή μεταποίησης και είναι εγκεκριμένες από την ομάδα παραγωγών. Η πρώτη ύλη προέρχεται από χοίρους φυλής Alentejana που έχουν εκτραφεί σε αγροτοποιμενικές εκμεταλλεύσεις που διαθέτουν λειμώνες στους οποίους φύονται αριές (βελανιδιές) ή φελλοβελανιδιές, οι οποίες είναι συμβατές με εκτατικά έως ημι-εκτατικά συστήματα παραγωγής και χαρακτηρίζονται κυρίως από υπαίθρια εκτροφή. Τα ζώα εγγράφονται σε γενεαλογικό βιβλίο ως χοίροι της φυλής Alentejana. Η σφαγή και ο τεμαχισμός του κρέατος πραγματοποιούνται σε εγκεκριμένες εγκαταστάσεις που βρίσκονται, και στη μία και στην άλλη περίπτωση, στη γεωγραφική περιοχή παραγωγής. Οι αγροτικές εκμεταλλεύσεις, τα σφαγεία και τα εργαστήρια τεμαχισμού καθώς και τα εργαστήρια παραγωγής του Linguiça do Baixo Alentejo ή Chouriço de Carne do Baixo Alentejo είναι εγγεγραμμένα στην ομάδα παραγωγών και υπόκεινται σε έλεγχο που πραγματοποιείται από ανεξάρτητο οργανισμό. Το σύστημα αυτό εγγυάται την πλήρη ιχνηλασιμότητα του προϊόντος και επιτρέπει να διαπιστωθεί ανά πάσα στιγμή η απόδειξη της προέλευσής του, από την αγροτική εκμετάλλευση μέχρι κάθε τεμάχιο που διατίθεται στο εμπόριο, το οποίο διαθέτει πάντοτε αριθμημένη ετικέτα πιστοποίησης.

4.5   Μέθοδος παραγωγής: το λουκάνικο παράγεται από τεμάχια κρέατος από τους οσφύες, από τους μηρούς, την κοιλιά και από τον σβέρκο καθώς επίσης και από λίπος χοίρων της φυλής Alentejana (Sus ibericus) τα οποία έχουν μετατραπεί σε κιμά με μηχανικά ή χειροκίνητα μέσα, σε ποσοστό 70-80 % κρέατος και 20-30 % λίπους. Μετά τη μετατροπή του σε κιμά, αναμειγνύεται σε ένα δοχείο το κρέας, το λίπος και τα καρυκεύματα τα οποία έχουν προηγουμένως διαλυθεί μέσα σε νερό, διαδικασία που αποτελεί τυπικό χαρακτηριστικό της περιοχής. Το μείγμα παραμένει 1 έως 2 μέρες σε ψυκτικό θάλαμο όπου η θερμοκρασία δεν υπερβαίνει 10o C και στον οποίο η υγρασία βρίσκεται μεταξύ 80-90 %. Στη συνέχεια, το μείγμα τοποθετείται μέσα σε έντερα χοίρου που διατηρούνται σε άλμη φροντίζοντας ώστε τα λουκάνικα να είναι καλά σφιγμένα και δεμένα με νήμα. Κατόπιν τα λουκάνικα υφίστανται κάπνιση με ξυλεία αριάς ή φελλοβελανιδιάς η οποία διαρκεί τουλάχιστον 3 ημέρες και κατ'ανώτατο όριο 10 ημέρες (3 έως 4 ημέρες το καλοκαίρι και 5 έως 6 ημέρες το χειμώνα). Το λουκάνικο διατίθεται στην αγορά σε ολόκληρα τεμάχια, σε μικρά τεμάχια ή σε φέτες, πάντοτε στην αρχική τους συσκευασία. Η συσκευασία, όταν πραγματοποιείται, γίνεται με τη βοήθεια κατάλληλου υλικού, αβλαβούς και αδρανούς σε σχέση με το προϊόν, σε κανονική ή ελεγχόμενη ατμόσφαιρα ή σε κενό. Οι εργασίες τεμαχισμού και συσκευασίας πραγματοποιούνται αποκλειστικά στη γεωγραφική περιοχή μεταποίησης κατά τρόπο ώστε να αποφεύγεται η διακοπή της ιχνηλασιμότητας ή η αδυναμία ελέγχου καθώς και οποιαδήποτε μεταβολή των γευστικών και μικροβιολογικών χαρακτηριστικών του προϊόντος.

4.6   Δεσμός: η χρήση κρέατος χοίρου στην ανθρώπινη διατροφή της περιοχής Κάτω Alentejo ανιχνεύτηκε σε ευρήματα από την εποχή του χαλκού, κοντά σε dolmens και άλλα μεγαλιθικά μνημεία. Η κατανάλωση του κρέατος αυτού έχει επίσης πιστοποιηθεί στην περιοχή κατά τον έκτο αιώνα π.Χ. κατά τη διάρκεια της κελτικής κυριαρχίας. Οι λαοί αυτοί συνέβαλαν αποφασιστικά στη διαφοροποίηση των διατροφικών συνηθειών της περιοχής Κάτω Alentejo. Αργότερα, η κατανάλωση κρέατος χοίρου αναπτύχθηκε ακόμη περισσότερο σύμφωνα με τη ρωμαϊκή παράδοση όταν οι Ρωμαίοι κατέλαβαν την περιοχή. Οι αποικιστές ανακάλυψαν εκεί νέες συνήθειες: τη διατροφή των χοίρων με βάση τα βαλανίδια και τη χρήση τοπικών αρωματικών φυτών στην παρασκευή τροφών. Η πρώτη χιλιετία της εποχής μας σημαδεύεται από την άφιξη των μουσουλμάνων κατακτητών. Ωστόσο, οι απαγορεύσεις του κορανίου δεν φαίνεται να επηρέασαν τις συνήθειες της περιοχής. Το κυριότερο χαρακτηριστικό της περιόδου αυτής είναι χωρίς αμφιβολία η εισαγωγή καρυκευμάτων στην τοπική μαγειρική τέχνη. Κατά τη διάρκεια των αιώνων, πολυάριθμες είναι οι αναφορές στην παρουσία χοίρων που εκτρέφονταν με βαλανίδια, των οποίων το κρέας, νωπό ή διατηρημένο, είναι το κρέας που καταναλώνεται περισσότερο στην περιοχή. Τα ζώα ζούσαν στο πλαίσιο εκτατικού συστήματος και, μερικές φορές, συμπληρωματικά, σε κοινοτικά χοιροστάσια που ονομάζονταν «adúas», τα οποία υπήρχαν ακόμη εδώ και λίγο καιρό στην περιοχή του Alentejo. Ο χοίρος κατά συνέπεια καταλάμβανε πάντοτε απαράμιλλη θέση στη γαστρονομία της περιοχής Alentejo, από την αρχαιότητα μέχρι και σήμερα. Η ανάγκη διατήρησης του χοιρινού κρέατος καθόλη τη διάρκεια του έτους οδήγησε στην ανάπτυξη της τέχνης της αλλαντοποιίας, της οποίας το λουκάνικο Linguiça do Baixo Alentejo ή Chouriço de Carne do Baixo Alentejo είναι ένα σημαντικό προϊόν. Συνοπτικά, ο δεσμός του Linguiça do Baixo Alentejo ή Chouriço de Carne do Baixo Alentejo με την περιοχή στηρίζεται σε τρία βασικά στοιχεία: το χρησιμοποιούμενο κρέας προέρχεται από ζώο αυτόχθονης φυλής· το ζώο αυτό εκτρέφεται στα δάση βαλανιδιάς της περιοχής· το κρέας παρασκευάζεται σύμφωνα με συγκεκριμένη μέθοδο, με καρυκεύματα, τρόπο παρουσίασης και αισθητικά χαρακτηριστικά που διαφοροποιούν το Linguiça do Baixo Alentejo ή Chouriço de Carne do Baixo Alentejo από τα άλλα προϊόντα αλλαντοποιίας του Alentejo.

4.7   Οργανισμός ελέγχου: 

Ο οργανισμός «Certialentejo» έχει αναγνωριστεί ότι πληροί τις απαιτήσεις του προτύπου 45011:2001

4.8   Επισήμανση: στην ετικέτα πρέπει υποχρεωτικά να εμφαίνεται η ένδειξη: «LINGUIÇA DO BAIXO ALENTEJO ή CHOURIÇO DE CARNE DO BAIXO ALENTEJO — Indicação Geográfica Protegida» η οποία να συνοδεύεται από τον κοινοτικό λογότυπο. Η ετικέτα πρέπει επίσης να φέρει το σήμα πιστοποίησης, που περιλαμβάνει υποχρεωτικά το όνομα του προϊόντος και την αντίστοιχη ένδειξη, το όνομα του οργανισμού ελέγχου και τον αριθμό σειράς (αριθμητικός ή αλφαριθμητικός κωδικός ιχνηλασιμότητας του προϊόντος).

4.9   Εθνικές απαιτήσεις: —

----

(1)  European Commission, Directorate-General for Agriculture and Rural Development, Agricultural product quality policy, B-1049 Brussels/Ευρωπαϊκή Επιτροπή, Γενική Διεύθυνση γεωργίας και αγροτικής ανάπτυξης, Πολιτική για την ποιότητα των γεωργικών προϊόντων, B-1049 Βρυξέλλες.

----

----

Δημοσίευση μέτρων κρατικής ενίσχυσης στον τομέα των μεταφορών, στα νέα κράτη μέλη

(2006/C 132/10)

(Κείμενο που παρουσιάζει ενδιαφέρον για τον ΕΟΧ)

Σύμφωνα με τη διαδικασία που ορίζεται στο παράρτημα IV κεφάλαιο 3 άρθρο 4 της συνθήκης προσχώρησης, η Τσεχική Δημοκρατία, η Δημοκρατία της Εσθονίας, η Κυπριακή Δημοκρατία, η Δημοκρατία της Λεττονίας, η Δημοκρατία της Ουγγαρίας, η Δημοκρατία της Μάλτας, η Δημοκρατία της Πολωνίας, η Δημοκρατία της Σλοβενίας και η Σλοβακική Δημοκρατία κοινοποίησαν στην Επιτροπή μέτρα κρατικής ενίσχυσης που είναι δυνατόν να θεωρηθούν ως υφιστάμενη ενίσχυση κατά την έννοια του άρθρου 88 παράγραφος 1 της συνθήκης ΕΚ μέχρι το τέλος του τρίτου έτους μετά την ημερομηνία προσχώρησης. Η Δημοκρατία της Λιθουανίας δεν κοινοποίησε στην Επιτροπή τέτοιου είδους μέτρα.

Ο κατάλογος αυτών των μέτρων κρατικής ενίσχυσης, όπως κοινοποιήθηκαν στην Επιτροπή από τα ανωτέρω κράτη μέλη, δημοσιεύεται στην επίσημη γλώσσα του κράτους μέλους κοινοποίησης.

Ο κατάλογος, μεταφρασμένος σε μια από τις γλώσσες εργασίας της Ευρωπαϊκής Επιτροπής (αγγλικά, γαλλικά ή γερμανικά) θα βρίσκεται στον δικτυακό τόπο της Ευρωπαϊκής Επιτροπής:

http://ec.europa.eu/dgs/energy_transport/state_aid/index_en.htm.

Η παρούσα δημοσίευση δεν πρέπει επ' ουδενί λόγω να εκληφθεί ως επίσημη θέση της Επιτροπής σχετικά με τα εν λόγω μέτρα, ιδίως κατά πόσον πληρούν όλες τις προϋποθέσεις που ορίζονται στη συνθήκη προσχώρησης ή θεωρούνται συμβιβάσιμα με τη συνθήκη.

----

----

Συνοπτικό δελτίο κοινοποιούμενο από τα κράτη μέλη σχετικά με τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1595/2004 της Επιτροπής, της 8ης Σεπτεμβρίου 2004, σχετικά με την εφαρμογή των άρθρων 87 και 88 της συνθήκης ΕΚ για τις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας προϊόντων αλιείας

(2006/C 132/11)

(Κείμενο που παρουσιάζει ενδιαφέρον για τον ΕΟΧ)

Η ιρλανδική κυβέρνηση θέσπισε καθεστώς για την εξάλειψη της πλεονάζουσας αλιευτικής ικανότητας των ιρλανδικών στόλων βενθοπελαγικών ειδών και οστρακοειδών μέσω της διάλυσης σκαφών, ενόψει της μείωσης των αλιευτικών δυνατοτήτων που προκλήθηκε από περικοπές των αλιευτικών ποσοστώσεων. Σε μία κατάσταση όπου δεν υπάρχουν ελπίδες αύξησης των αλιευμάτων βραχυπρόθεσμα, το καθεστώς αυτό έχει ως στόχο τους αλιείς εκείνους οι οποίοι βρίσκονται πλέον σε τέτοια κατάσταση ώστε οι δραστηριότητές τους να μην είναι οικονομικά αποδοτικές και προκειμένου να υπάρξει βιώσιμο μέλλον γι' αυτούς οι οποίοι θα παραμείνουν στο επάγγελμα.

Το καθεστώς είναι σύμφωνο με το άρθρο 7, παράρτημα ΙΙΙ και παράρτημα IV του κανονισμού (ΕΚ) αριθ. 2792/1999 του Συμβουλίου και του κανονισμού (ΕΚ) αριθ. 2370/2002 του Συμβουλίου, όπως απαιτείται από το άρθρο 10 του κανονισμού (ΕΚ) αριθ. 1595/2004 της Επιτροπής. Αρχική έγκριση για το καθεστώς αυτό έχει χορηγηθεί με την απόφαση SG(2001)D/289046, 08/06/01 — αριθ. ενίσχυσης Ν525/2000.

Όπως απαιτείται από το άρθρο 3 του κανονισμού (ΕΚ) αριθ. 1595/2004 της Επιτροπής, η Ιρλανδία έχει ελέγξει ότι η ενίσχυση που χορηγείται βάσει του εν λόγω κανονισμού είναι σύμφωνη με το κοινοτικό δίκαιο. Η Ιρλανδία θα μεριμνήσει επίσης να τηρείται η απαίτηση του άρθρου 3 βάσει της οποίας τα κράτη μέλη πρέπει να ελέγχουν ότι οι δικαιούχοι της ενίσχυσης τηρούν τους κανόνες της Κοινής Αλιευτικής Πολιτικής.

Επεξηγηματικές παρατηρήσεις: Τον Ιούλιο του 2005, μία έκθεση με τίτλο «Απαιτήσεις οριστικής παύσης δραστηριοτήτων για τους ιρλανδικούς στόλους βενθοπελαγικών ειδών και οστρακοειδών» (βλ. συνημμένο έγγραφο) η οποία συντάχθηκε από τον κ. Mr. Padraic White, υποβλήθηκε στον Υπουργό Ναυτιλίας και στην Ιρλανδική Κυβέρνηση. Η κυβέρνηση ενέκρινε τις συστάσεις της έκθεσης αυτής και διέθεσε 45 εκατομμύρια EUR σε ένα καθεστώς για την προσαρμογή της αλιευτικής προσπάθειας κατά την περίοδο 2005 έως 2008. Οι όροι του προς έγκριση καθεστώτος, του οποίου η διαχείριση θα ασκείται από το Irish Sea Fisheries Board (ΒΙΜ), καταρτίστηκαν στη συνέχεια και υποβλήθηκαν στην Ευρωπαϊκή Επιτροπή (ΓΔ Αλιείας) για έγκριση. Η έγκριση αυτή δόθηκε από την ΓΔ Αλιείας με την επιστολή της της 4ης Οκτωβρίου 2005 (D 10795).

Σκοπός της έκθεσης που συντάχθηκε από τον κ. White ήταν να καθορίσει τον επείγοντα χαρακτήρα, το πεδίο εφαρμογής και το κόστος του καθεστώτος οριστικής παύσης των δραστηριοτήτων για τους ιρλανδικούς στόλους βενθοπελαγικών ειδών και οστρακοειδών προκειμένου να αντιμετωπιστεί η έλλειψη ισορροπίας μεταξύ του μεγέθους του στόλου και των διαθέσιμων αλιευτικών δυνατοτήτων.

Εξετάζοντας την τρέχουσα κατάσταση των κλάδων βενθοπελαγικών ειδών και οστρακοειδών, η έκθεση παρουσίασε μια οικονομική ανάλυση η οποία έδειξε ότι τα αποθέματα λευκοψάρων θα έπρεπε να ήταν υψηλότερα κατά 30 % από ό,τι είναι σήμερα προκειμένου να υπάρξει βιώσιμη οικονομική απόδοση για το τμήμα αυτό του στόλου στο σημερινό του μέγεθος. Παρόμοιες διαπιστώσεις έγιναν και για τον στόλο οστρακοειδών. Δεδομένου ότι δεν υπάρχουν προοπτικές αύξησης για κανένα από τα δύο αυτά αποθέματα, ή για τις αλιευτικές δυνατότητες στο προβλέψιμο μέλλον, συνεστήθη η θέσπιση καθεστώτος για την οριστική απόσυρση του 25 % της αλιευτικής ικανότητας του βενθοπελαγικού στόλου (άνω των 10 000 GT) και τη μείωση του στόλου αλιείας χτενιών σε 4 800 kW, έτσι ώστε να διασφαλιστεί μια εύλογη οικονομική απόδοση για τους αλιείς εκείνους που θα παραμείνουν στον κλάδο. Συνεστήθη ότι η μείωση του στόλου αλιείας χτενιών στο επίπεδο των 4 800 kW ή 1 300 GT θα επέτρεπε στον υπόλοιπο στόλο να αλιεύει επί 130 περίπου ημέρες ετησίως, παρέχοντας περισσότερο βελτιωμένο μερίδιο αλιευτικής προσπάθειας στα υπόλοιπα σκάφη.

Οι συστάσεις της έκθεσης αυτής στηρίζονται τέλος στον στόχο της διασφάλισης ασφαλέστερου μέλλοντος με βάση καλύτερες οικονομικές αποδόσεις για εκείνους που θα παραμείνουν στο επάγγελμα καθώς και για τις παράκτιες κοινότητές τους.

Κράτος μέλος: Ιρλανδία

Αριθ. ενίσχυσης: XF 1/2006

Περιφέρεια: Επίπεδο NUTS IV

Τίτλος του καθεστώτος ενίσχυσης ή ονομασία της εταιρείας που λαμβάνει μεμονωμένη ενίσχυση: Δημιουργία βιώσιμου μέλλοντος για τον ιρλανδικό αλιευτικό στόλο — Καθεστώς για την οριστική απόσυρση αλιευτικής ικανότητας από τους αλιευτικούς κλάδους βενθοπελαγικών ειδών και οστρακοειδών του ιρλανδικού αλιευτικού στόλου.

Νομική βάση: 

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό μεμονωμένης ενίσχυσης που χορηγήθηκε στην εταιρεία: 

Μέγιστη ένταση ενίσχυσης: 

Ημερομηνία εφαρμογής: 

Διάρκεια του καθεστώτος ή χορήγηση μεμονωμένων ενισχύσεων: 

Στόχος της ενίσχυσης: Χορήγηση ενίσχυσης στο πλαίσιο καθεστώτος οριστικής παύσης αλιευτικών δραστηριοτήτων βάσει του οποίου τα αλιευτικά σκάφη μπορούν να αποσύρονται οριστικά από τον ιρλανδικό αλιευτικό στόλο και να διαγράφονται από το μητρώο θαλάσσιων αλιευτικών σκαφών.

Προσδιορισμός του εφαρμοσθέντος άρθρου αναφοράς (άρθρα 4 έως 12) και των επιλέξιμων δαπανών που καλύπτονται από το καθεστώς ή την μεμονωμένη ενίσχυση: Άρθρο 10 «ενίσχυση για μόνιμη παύση των αλιευτικών δραστηριοτήτων»

Βασικό ποσοστό

Προσαρμογή λόγω ηλικίας

Προσαρμογή βάσει του τμήματος του στόλου

Σχετικοί τομείς: Κλάδος θαλάσσιας αλιείας

Όνομα και διεύθυνση της χορηγούσας αρχής: 

Διεύθυνση Διαδικτύου: 

----

----

Προηγούμενη γνωστοποίηση συγκέντρωσης

(Υπόθεση COMP/M.4211 — Schmolz + Bickenbach/Ugitech)

(2006/C 132/12)

(Κείμενο που παρουσιάζει ενδιαφέρον για τον ΕΟΧ)

----

(1)ΕΕ L 24 της 29.1.2004, σ. 1.

----

III Πληροφορίες

Επιτροπή

----

Bureau d'intervention et de restitution belge (BIRB), Bruxelles

Belgisch Interventie- en Restitutiebureau (BIRB), Brussel

Státní zemědělský intervenční fond (SZIF), Prague

Direktoratet for FødevareErhverv, København

Bundesanstalt für Landwirtschaft und Ernährung (BLE), Bonn

Pollumajanduse Registrite ja Informatsiooni Amet (PRIA), Tartu

Service for the management of agricultural products (OPEKEPE), Athens

Fondo Español de Garantía Agraria (FEGA), Madrid

Office national interprofessionnel du lait et des produits laitiers (ONILAIT), Paris

Department of Agriculture and Food, Dublin

Agenzia per le erogazioni in agricoltura (AGEA), Roma

Cyprus Milk Industry Organisation, Nicosia

Lauku atbalsta dienests (LAD), Rīga

Lietuvos žemės ūkio ir maisto produktų rinkos reguliavimo agentūra, Vilnius

Service d'économie rurale (SER), Luxembourg

Mezőgazdasági és Vidékfejlesztési Hivatal (MVH), Budapest

Ministry for Rural Affairs and Environment, Valletta

Dienst Regelingen, Roermond

Agrarmarkt Austria (AMA), Wien

Agencja Rynku Rolnego, Warszawa

Instituto Nacional de Intervenção e Garantia Agrícola (INGA), Lisboa

Agencija Republike Slovenije za kmetijske trge in razvoj podeželja, Ljubljana

Agricultural Paying Agency, Bratislava

Maa- ja metsätalousministeriö, Helsinki

Statens Jordbruksverk, Jönköping

Rural Payments Agency (RPA), Newcastle

Προκήρυξη διαρκούς διαγωνισμού για την αγορά βουτύρου από τους οργανισμούς παρέμβασης

(2006/C 132/13)

Σύμφωνα με τον κανονισμό (ΕΚ) αριθ. 796/2006 της Επιτροπής (1), προκηρύσσεται διαγωνισμός για την αγορά βουτύρου εκ μέρους των οργανισμών παρέμβασης. Ο διαγωνισμός διενεργείται σύμφωνα με το τμήμα 3 α) του κεφαλαίου II του κανονισμού (ΕΚ) αριθ. 2771/1999 της Επιτροπής (2)

Η προθεσμία υποβολής προσφορών για την πρώτη χωριστή διαδικασία ανάθεσης είναι η 13 Ιουνίου 2006. Τα ενδιαφερόμενα μέρη μπορούν να σημειώσουν τις ακόλουθες διευθύνσεις:

----

(1)ΕΕ L 142 της 30.5.2006, σ. 4.

(2)ΕΕ L 333 της 24.12.1999, σ. 11· κανονισμός, όπως τροποποιήθηκε τελευταία από τον κανονισμό (ΕΚ) αριθ. 318/2004 (ΕΕ L 55 της 24.2.2004, σ. 44).

----

----

ΑΝΑΚΟΊΝΩΣΗ

Στις 7 Ιουνίου 2006, θα δημοσιευθούν στην Επίσημη Εφημερίδα της Ευρωπαϊκής Ένωσης C 132 Α, ο «Κοινός κατάλογος των ποικιλιών των ειδών κηπευτικών — Δεύτερο συμπλήρωμα στην εικοστή τέταρτη πλήρη έκδοση» και ο «Κοινός κατάλογος των ποικιλιών των ειδών κηπευτικών — Τρίτο συμπλήρωμα στην εικοστή τέταρτη πλήρη έκδοση».

Για τους συνδρομητές, το τεύχος αυτό της Επίσημης Εφημερίδας διατίθεται δωρεάν σε τόσα αντίτυπα όσες και οι γλωσσικές εκδόσεις για τις οποίες έχουν συνδρομή. Οι συνδρομητές παρακαλούνται να επιστρέψουν το παρακάτω δελτίο παραγγελίας κατάλληλα συμπληρωμένο, αναφέροντας τον αριθμό τους «μητρώο συνδρομητή» (ο κωδικός αυτός εμφανίζεται στα αριστερά κάθε ετικέτας και αρχίζει ως εξής: Ο/............). Η παροχή δωρεάν αντιτύπων και η διαθεσιμότητά τους εξασφαλίζονται επί ένα έτος από την ημερομηνία έκδοσης της συγκεκριμένης Επίσημης Εφημερίδας.

Οι μη συνδρομητές που ενδιαφέρονται για το τεύχος αυτό μπορούν να το παραγγείλουν έναντι πληρωμής από τα γραφεία πωλήσεών μας (βλέπε επόμενη σελίδα).

Δωρεάν πρόσβαση στο συγκεκριμένο τεύχος —καθώς και σε όλες τις Επίσημες Εφημερίδες (L, C, CA, CE)—, στον ιστοχώρο: http://europa.eu.int/eur-lex/lex.

----